section_heading: Rezultati po izlasku
paragraph_text: Odmah nakon izlaska, "The Wall" je odmah skočio na prvo mjesto Billboardove 200 ljestvice u SAD-u u četvrtom tjednu po izlasku. U Ujedinjenom Kraljevstvu album je zauzeo treće mjesto. Procjenjuje se da je album u svijetu prodan u više od 15 milijuna primjeraka. U SAD-u je dobio 23 platinasta primjerka i to je drugi najprodavaniji album Pink Floyda nakon albuma The Dark Side of the Moon. Album je bio među najpopularnijim albumima ranih osamdesetih godina, pri tome puno je pmogao film koji je snimljen prema albumu. Album je imao mnogo hitova predvođenih s "Another Brick in the Wall", jedinom pjesmom koja je dosegla broj jedan na Billboardovoj ljestvici. Nisu samo pozicije na top listama pokazivale uspjeh albuma. I kritičari su dali odlične ocjene. Magazin Rolling Stone stavio je "The Wall" na 87. mjesto 500 najboljih albuma svih vremena.<ref>